Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 350/13/8811	Trebišov, 12.8.2014
EEČ : 2-69-454-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 4.6.2013, spisová značka 2 Pv 350/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 4.6.2013, spisová značka 2 Pv 350/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Trebišove sp. zn. 2 Pv 350/13/8811 zo dňa 04.06.2013, bolo podmienečne zastavené trestné stíhanie  obvineného  XXXXX,  ktorému   bola  určená   skúšobná  doba  v  trvaní   12 /dvanásť/ mesiacov. Uznesenie prokurátora nadobudlo právoplatnosť dňom 11.06.2013. Skúšobná doba uplynula dňom 11.06.2014.

Po uplynutí skúšobnej doby podľa § 217 ods. 1 Tr. por. prokurátor zisťoval, či sa obvinený v priebehu skúšobnej doby osvedčil. Zo zadovážených dokladov, najmä správy z  Okresného úradu v Trebišove, Odboru všeobecnej vnútornej správy, Okresného riaditeľstva PZ v Trebišove, charakteristiky z miesta bydliska, z odpisu registra trestov som zistil, že obvinený bol jedenkrát súdom trestaný, a to trestným rozkazom Okresného súdu XXXXX - okolie, sp. zn. 4T 25/13 zo dňa 29.07.2013, ktoré nadobudlo právoplatnosť 03.09.2013, za prečin krádeže podľa § 212 ods. 2 Tr. zák., za skutky, ktoré spáchal dňa 11.02.2013 a 15.02.2013, t. j. pred vydaním rozhodnutia o podmienečnom zastavení trestného stíhania. 

Preto v súlade s ustanovením § 217 ods. 1 Tr. por. rozhodol, že sa osvedčil.

Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor